OBRAZLOŽENJE I. IZMJENA I DOPUNA PRORAČUNA OPĆINE ŽAKANJE ZA 2026. GODINU 


Prijedlog I. izmjena i dopuna Proračuna Općine Žakanje za 2026. godinu izrađen je po metodologiji propisanoj Zakonom o proračunu. Temeljem Zakona o proračunu i Pravilnika o proračunskim klasifikacijama u nastavku se obrazlaže slijedeće:
1. OPĆI DIO PRORAČUNA:
1.1. Prihoda i rashoda, primitaka i izdataka
1.2. Prenesenog manjka/viška
2. POSEBNI DIO: temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti iz akata strateškog planiranja.

1. OPĆI DIO PRORAČUNA

1.1. Prihodi i rashodi, primici i izdaci

Prijedlog I. izmjena i dopuna Proračuna Općine Žakanje za 2026. godinu izrađen je sukladno članku 45. Zakona o proračunu („Narodne novine“, broj 144/21), kojim je propisano da se proračun tijekom proračunske godine može mijenjati i dopunjavati kada se zbog promjene gospodarskih kretanja, ostvarenja prihoda, nastanka novih obveza ili drugih okolnosti ukaže potreba za usklađivanjem planiranih prihoda i primitaka odnosno rashoda i izdataka. Metodologija izrade I. izmjena i dopuna Proračuna jednaka je metodologiji propisanoj za izradu proračuna jedinica lokalne samouprave.

I. izmjenama i dopunama Proračuna ukupni prihodi i primici planiraju se u iznosu od 3.433.467,20 EUR, što predstavlja povećanje od 976.592,20 EUR u odnosu na izvorni plan Proračuna za 2026. godinu.

Povećanje prihoda rezultat je prije svega usklađenja plana poreznih prihoda s dosadašnjim izvršenjem i očekivanim ostvarenjem do kraja godine, povećanja pomoći iz državnog proračuna, proračuna Karlovačke županije te pomoći temeljem prijenosa sredstava Europske unije za provedbu kapitalnih projekata, usklađenja ostalih prihoda s dinamikom njihove naplate i očekivanim izvršenjem do kraja proračunske godine.

Najznačajnije promjene evidentirane su unutar skupine 63 – Pomoći iz inozemstva i od subjekata unutar općeg proračuna, budući da su tijekom godine odobrena sredstva za provedbu više kapitalnih projekata i programa koji u trenutku donošenja izvornog proračuna nisu bili u cijelosti poznati ili nisu imali osigurane izvore financiranja.

Prihodi od poreza također su usklađeni s ostvarenjem tijekom prvog dijela godine te očekivanim prihodima do kraja 2026. godine, dok su prihodi od imovine, upravnih i administrativnih pristojbi, komunalnog doprinosa i komunalne naknade korigirani u skladu s dosadašnjom realizacijom i procjenom njihova ostvarenja.

Ukupni rashodi i izdaci planiraju se u iznosu od 3.771.555,00 EUR, odnosno povećavaju se za 1.120.680,00 EUR u odnosu na izvorni plan.

Povećanje rashoda odnosi se prvenstveno na provedbu kapitalnih projekata za koje su tijekom godine odobrena bespovratna sredstva, povećanje ulaganja u prometnu i komunalnu infrastrukturu, povećanje rashoda za održavanje komunalne infrastrukture, usklađenje rashoda poslovanja sa stvarnim potrebama korisnika proračuna, osiguravanje sredstava za nove aktivnosti i projekte čija se provedba planira tijekom 2026. godine.

Najznačajnija povećanja planirana su za kapitalne projekte izgradnje i rekonstrukcije komunalne i prometne infrastrukture, ulaganja u sportsku infrastrukturu, uređenje javnih površina, dječjih igrališta te ostale razvojne projekte koji se financiraju vlastitim sredstvima Općine i bespovratnim sredstvima iz nacionalnih i europskih izvora.

Na računu financiranja nisu planirani primici od financijske imovine niti zaduživanja, kao ni izdaci za financijsku imovinu i otplatu zajmova, slijedom čega račun financiranja ostaje nepromijenjen u odnosu na izvorni Proračun.

1.2. Preneseni višak

Izmjenama i dopunama Proračuna izvršeno je usklađenje planiranog rezultata poslovanja s ostvarenim rezultatom utvrđenim Godišnjim izvještajem o izvršenju Proračuna Općine Žakanje za 2025. godinu.

Dok je izvornim Proračunom bio planiran procijenjeni višak prihoda iz prethodnih godina, I. izmjenama i dopunama Proračuna planira se korištenje stvarno utvrđenog raspoloživog viška prihoda u iznosu od 338.087,80 EUR.

Preneseni višak prihoda koristi se za financiranje rashoda koji se odnose prvenstveno na kapitalna ulaganja, projekte komunalne infrastrukture te ostale razvojne projekte Općine. Uključivanjem raspoloživog viška u Proračun osigurava se financijska stabilnost, kontinuitet provedbe započetih investicija te uravnoteženost Proračuna sukladno odredbama Zakona o proračunu.

Planirani višak predstavlja vlastiti izvor financiranja kojim se smanjuje potreba za dodatnim vanjskim izvorima financiranja te omogućava pravodobna provedba ugovorenih projekata i aktivnosti tijekom 2026. godine.

2. POSEBNI DIO PRORAČUNA 

Program 1001 – Redovna djelatnost Općinskog vijeća i Ureda načelnika
Program obuhvaća rashode koji se odnose na redovan rad Općinskog vijeća, rad općinskog načelnika, provedbu izbora te redovito financiranje političkih stranaka i nezavisnih vijećnika.

I. izmjenama i dopunama Proračuna izvršeno je usklađenje planiranih sredstava s dosadašnjim izvršenjem i očekivanim rashodima do kraja proračunske godine. Planirana sredstva korigirana su sukladno stvarnim potrebama za funkcioniranje predstavničkog i izvršnog tijela te provedbi zakonskih obveza Općine.

Cilj programa je osigurati nesmetano, zakonito i učinkovito funkcioniranje Općinskog vijeća i izvršne vlasti kroz pravodobno donošenje općih akata, izvršavanje zakonskih obveza te učinkovito upravljanje poslovima iz samoupravnog djelokruga Općine.

Pokazatelji uspješnosti: redovito održavanje sjednica Općinskog vijeća, pravodobno donošenje odluka i drugih općih akata, zakonito izvršavanje poslova iz djelokruga načelnika, učinkovito obavljanje poslova lokalne samouprave.

Program 1002 – Javna uprava i administracija
Program obuhvaća rashode za redovno funkcioniranje Jedinstvenog upravnog odjela, rashode za zaposlene, materijalne rashode, rashode za opskrbu toplinskom energijom, održavanje službenih vozila te nabavu uredske opreme i računalnih programa.

I. izmjenama i dopunama Proračuna planirana sredstva usklađena su sa stvarnim potrebama poslovanja tijekom 2026. godine. Povećanje pojedinih rashoda posljedica je povećanih troškova energenata, usluga i materijala, nabave potrebne opreme za rad upravnog odjela te osiguravanja sredstava za učinkovito izvršavanje poslova iz samoupravnog djelokruga Općine.

Cilj programa je osigurati učinkovito, zakonito, transparentno i ekonomično funkcioniranje općinske uprave te pružanje kvalitetnih i dostupnih usluga građanima.
Pokazatelji uspješnosti: pravodobno rješavanje upravnih i neupravnih predmeta, zakonito izvršavanje poslova iz djelokruga Općine, učinkovito korištenje proračunskih sredstava, povećanje kvalitete javnih usluga građanima.

Program 1003 – Program održavanja komunalne infrastrukture

Program obuhvaća održavanje javne rasvjete, nerazvrstanih cesta, groblja i mrtvačnica, građevina oborinske odvodnje, javnih zelenih površina, održavanje čistoće javnih površina te održavanje građevina i uređaja javne namjene.

I. izmjenama i dopunama Proračuna izvršeno je usklađenje planiranih sredstava s povećanim potrebama održavanja komunalne infrastrukture tijekom 2026. godine.

Povećanje rashoda najvećim dijelom odnosi se na: održavanje nerazvrstanih cesta zbog povećanog opsega radova i sanacija, održavanje građevina i uređaja javne namjene, održavanje javnih zelenih površina, održavanje sustava javne rasvjete, održavanje građevina oborinske odvodnje.

Cilj programa je održavanje komunalne infrastrukture u funkcionalnom, sigurnom i urednom stanju te osiguravanje odgovarajuće komunalne razine na području svih naselja Općine.

Pokazatelji uspješnosti: redovito održavanje svih građevina komunalne infrastrukture, povećanje sigurnosti prometa na nerazvrstanim cestama, uredno održavane javne površine, pravodobno izvršenje Programa održavanja komunalne infrastrukture.

Program 1004 – Program gradnje komunalne infrastrukture

Program gradnje komunalne infrastrukture predstavlja razvojni program Općine Žakanje kojim se stvaraju preduvjeti za gospodarski razvoj, povećanje kvalitete života stanovništva te ravnomjeran razvoj svih naselja.

I. izmjenama i dopunama Proračuna izvršeno je usklađenje planiranih sredstava s dinamikom provedbe pojedinih investicija, rezultatima provedenih postupaka javne nabave te odobrenim bespovratnim sredstvima iz nacionalnih i europskih izvora.

Najznačajnije izmjene odnose se na: izgradnju pristupne ceste do Poslovne zone Žakanje, rekonstrukciju nogometnog igrališta u Žakanju, uređenje groblja, izgradnju i proširenje javne rasvjete, nastavak aktivnosti vezanih uz projekt Aglomeracije Žakanje, rekonstrukciju nerazvrstane ceste Kohanjac – Brihovo, modernizaciju nerazvrstanih cesta, izgradnju parkirališta na groblju u Žakanju, urbanističko uređenje centra Žakanja, izradu projektne dokumentacije za buduće infrastrukturne projekte, ostale kapitalne projekte planirane tijekom 2026. godine. Kod pojedinih projekata povećavaju se sredstva zbog ugovaranja radova i odobrenih bespovratnih sredstava, dok se kod dijela projekata sredstva usklađuju s planiranom dinamikom njihove provedbe.

Cilj programa je izgradnja i modernizacija komunalne infrastrukture radi povećanja kvalitete života stanovnika, sigurnosti prometa, razvoja gospodarstva te stvaranja preduvjeta za održivi razvoj Općine.

Pokazatelji uspješnosti: broj realiziranih kapitalnih projekata, vrijednost izvršenih ulaganja, duljina izgrađenih ili rekonstruiranih prometnica, broj novoizgrađenih ili obnovljenih objekata komunalne infrastrukture, uspješnost korištenja bespovratnih sredstava, povećanje komunalnog standarda na području Općine.

Program 1006 – Program javnih potreba u kulturi

Program javnih potreba u kulturi obuhvaća financiranje programa i aktivnosti udruga u području kulture, organizaciju i sufinanciranje kulturnih manifestacija, očuvanje kulturne baštine te ostale aktivnosti kojima se potiče razvoj kulturnog života na području Općine Žakanje.
I. izmjenama i dopunama Proračuna nije planirano povećanje/smanjenje sredstava

Cilj programa je poticanje razvoja kulturnog stvaralaštva, očuvanje kulturne baštine i tradicijskih vrijednosti te povećanje dostupnosti kulturnih sadržaja svim stanovnicima Općine.

Pokazatelji uspješnosti: broj financiranih programa i projekata udruga u kulturi, uredno izvršenje Programa javnih potreba u kulturi.

Program 1007 – Program javnih potreba u sportu

Program obuhvaća financiranje javnih potreba u sportu kroz rad sportskih udruga, organizaciju sportskih natjecanja i manifestacija, održavanje sportske infrastrukture te ulaganja u njezino unapređenje.

I. izmjenama i dopunama Proračuna sredstva su usklađena s potrebama provedbe programa te dinamikom realizacije planiranih aktivnosti.  Općina nastavlja podupirati programe koji doprinose razvoju sporta, posebno uključivanju djece i mladih u sportske aktivnosti te promicanju zdravog načina života.

Cilj programa je unapređenje sporta i rekreacije, razvoj sportske infrastrukture te stvaranje uvjeta za bavljenje sportom svih dobnih skupina.

Pokazatelji uspješnosti: broj financiranih sportskih programa, broj sportskih manifestacija, provedena ulaganja u sportsku infrastrukturu.

Program 1008 – Unapređenje društvenog života zajednice

Program obuhvaća aktivnosti kojima se potiče razvoj društvenog života, rad udruga građana, organizacija javnih događanja, obilježavanje značajnih datuma, manifestacija i ostalih aktivnosti od interesa za lokalnu zajednicu.

I. izmjenama i dopunama Proračuna planirana sredstva usklađena su s potrebama provedbe programa tijekom 2026. godine. Izmjene se odnose na povećanje odnosno preraspodjelu sredstava za manifestacije, rad udruga te aktivnosti koje doprinose društvenom, kulturnom i turističkom razvoju Općine. Provedbom programa nastavlja se poticanje aktivnog sudjelovanja građana u društvenom životu, jačanje suradnje s udrugama te organizacija događanja koja doprinose prepoznatljivosti Općine Žakanje i kvaliteti života njezinih stanovnika.

Cilj programa je unaprijediti kvalitetu društvenog života, potaknuti rad udruga i razvoj civilnog društva te povećati uključenost građana u društvene aktivnosti.

Pokazatelji uspješnosti: broj financiranih udruga i programa, broj održanih manifestacija i događanja.

Program 1015 – Unapređenje predškolskog odgoja i obrazovanja

Program 1015 – Unapređenje predškolskog odgoja i obrazovanja usmjeren je na osiguravanje dostupnog i kvalitetnog sustava predškolskog odgoja za svu djecu s područja Općine Žakanje te stvaranje prostornih i materijalnih uvjeta za daljnji razvoj predškolskih kapaciteta.

I. izmjenama i dopunama Proračuna planirana sredstva usklađena su s dinamikom provedbe aktivnosti i projekata tijekom 2026. godine te s odobrenim bespovratnim sredstvima za poboljšanje materijalnih uvjeta dječjeg vrtića.

U okviru programa provode se sljedeće aktivnosti i projekti:

Sufinanciranje predškolskog programa u ustanovama izvan Općine Žakanje odnosi se na sufinanciranje boravka djece s područja Općine Žakanje u dječjim vrtićima drugih osnivača, čime se svim roditeljima omogućuje ostvarivanje prava na predškolski odgoj i obrazovanje neovisno o raspoloživim kapacitetima na području Općine.

Poboljšanje materijalnih uvjeta Dječjeg vrtića obuhvaća nabavu opreme i ulaganja u unapređenje uvjeta rada i boravka djece u dječjem vrtiću. Projekt se provodi uz sufinanciranje sredstvima Ministarstva demografije i useljeništva, čime se podiže kvaliteta odgojno-obrazovnog procesa te osiguravaju sigurniji i kvalitetniji uvjeti za djecu i zaposlenike.

Gradnja dječjeg vrtića odnosi se na kupnju zemljišta za izgradnju novog dječjeg vrtića. Riječ je o kapitalnom projektu od strateškog značaja za Općinu Žakanje kojim se stvaraju preduvjeti za povećanje kapaciteta predškolskog odgoja, osiguravanje mjesta za svu djecu predškolske dobi te daljnji demografski razvoj Općine.

Provedbom ovog programa Općina nastavlja ulagati u razvoj predškolskog odgoja kao jedne od najvažnijih javnih usluga, s ciljem stvaranja kvalitetnih uvjeta za odrastanje djece i pružanja potpore mladim obiteljima.

Cilj programa: Osigurati dostupan, kvalitetan i uključiv sustav predškolskog odgoja i obrazovanja, unaprijediti materijalne uvjete rada dječjeg vrtića te stvoriti prostorne preduvjete za povećanje vrtićkih kapaciteta kroz izgradnju novog dječjeg vrtića.

Pokazatelji uspješnosti: broj djece čiji se boravak sufinancira u predškolskim ustanovama, uspješno provedene aktivnosti na poboljšanju materijalnih uvjeta dječjeg vrtića, iznos iskorištenih bespovratnih sredstava Ministarstva demografije i useljeništva, kupljeno zemljište za izgradnju novog dječjeg vrtića,
stvaranje preduvjeta za realizaciju projekta izgradnje novog dječjeg vrtića.

Program 1016 – Unapređenje kvalitete osnovnoškolskog, srednjoškolskog i visokog obrazovanja

Program 1016 – Unapređenje kvalitete osnovnoškolskog, srednjoškolskog i visokog obrazovanja usmjeren je na pružanje potpore učenicima i studentima s područja Općine Žakanje te stvaranje što kvalitetnijih uvjeta za njihovo obrazovanje. Provedbom programa nastoji se smanjiti financijsko opterećenje roditelja, povećati dostupnost obrazovanja te potaknuti izvrsnost i nastavak školovanja.

I. izmjenama i dopunama Proračuna planirana sredstva usklađena su sa stvarnim potrebama tijekom 2026. godine te brojem korisnika pojedinih mjera, kako bi se osigurala kontinuitet provedbe svih planiranih aktivnosti.

U okviru Programa provode se sljedeće aktivnosti:

Sufinanciranje prijevoza učenika odnosi se na osiguravanje financijske potpore za troškove prijevoza učenika osnovne i srednjih škola, čime se doprinosi jednakoj dostupnosti obrazovanja svim učenicima s područja Općine.

Sufinanciranje nabave školskog pribora učenicima provodi se radi pomoći roditeljima u podmirenju troškova opremanja učenika za novu školsku godinu te osiguravanja jednakih uvjeta za pohađanje osnovnoškolskog obrazovanja.

Sufinanciranje programa „Škola u prirodi“ usmjereno je na smanjenje financijskog opterećenja roditelja te omogućavanje što većem broju učenika sudjelovanje u programu koji doprinosi stjecanju novih znanja, razvoju socijalnih vještina i usvajanju zdravih životnih navika.

Sufinanciranje produženog boravka provodi se s ciljem pružanja dodatne potpore roditeljima učenika nižih razreda osnovne škole te osiguravanja kvalitetnog i organiziranog boravka djece nakon redovne nastave.

Stipendije se dodjeljuju učenicima i studentima radi poticanja obrazovanja, izvrsnosti i nastavka školovanja te stvaranja uvjeta za razvoj ljudskih potencijala na području Općine Žakanje.

Ostale pomoći Osnovnoj školi odnose se na financiranje aktivnosti, programa i potreba Osnovne škole koje nisu obuhvaćene redovitim financiranjem, a doprinose unapređenju uvjeta rada škole i kvaliteti odgojno-obrazovnog procesa.

Provedbom Programa Općina Žakanje nastavlja ulagati u obrazovanje djece i mladih kao jedno od temeljnih razvojnih područja te kroz različite oblike financijske potpore doprinosi stvaranju jednakih mogućnosti za obrazovanje svih učenika i studenata.

Cilj programa: Povećati dostupnost i kvalitetu osnovnoškolskog, srednjoškolskog i visokog obrazovanja kroz financijsku potporu učenicima, studentima i obrazovnim ustanovama te stvaranje jednakih uvjeta za obrazovanje i osobni razvoj djece i mladih.

Pokazatelji uspješnosti: broj učenika kojima se sufinancira prijevoz, broj učenika koji ostvaruju pravo na sufinanciranje školskog pribora, broj učenika uključenih u program „Škola u prirodi“, broj učenika obuhvaćenih programom produženog boravka, broj dodijeljenih stipendija, broj odobrenih pomoći Osnovnoj školi.

Program 1017 – Unapređenje socijalne skrbi

Program 1017 – Unapređenje socijalne skrbi usmjeren je na pružanje pomoći i potpore socijalno osjetljivim skupinama stanovništva te unapređenje kvalitete života građana koji se zbog životnih, zdravstvenih ili materijalnih okolnosti nalaze u nepovoljnijem položaju. Program se provodi sukladno Zakonu o socijalnoj skrbi i Socijalnom programu Općine Žakanje.

Cilj programa: Unaprijediti sustav socijalne skrbi na području Općine Žakanje pružanjem pravodobne i učinkovite pomoći građanima u nepovoljnom socijalnom položaju te osigurati dostupnost mjera socijalne zaštite u skladu s utvrđenim potrebama stanovništva.

Pokazatelji uspješnosti: broj korisnika socijalnih pomoći, potpora i naknada, broj odobrenih zahtjeva za ostvarivanje prava iz područja socijalne skrbi, pravodobna isplata odobrenih pomoći i naknada.

I. izmjenama i dopunama Proračuna nije planirano povećanje/smanjenje sredstava.

Program 1018 – Unapređenje sektora vatrogastva i civilne zaštite

Program 1018 – Unapređenje sektora vatrogastva i civilne zaštite usmjeren je na osiguravanje učinkovite zaštite života, zdravlja ljudi, imovine i okoliša od požara, prirodnih nepogoda i drugih izvanrednih događaja. Program obuhvaća financiranje redovne djelatnosti vatrogasnih organizacija, sustava civilne zaštite te drugih operativnih snaga od značaja za zaštitu i spašavanje na području Općine Žakanje.

Cilj programa: Osigurati učinkovito funkcioniranje sustava vatrogastva i civilne zaštite, unaprijediti preventivne aktivnosti, povećati operativnu spremnost vatrogasnih i drugih žurnih službi te osigurati pravodobno i učinkovito djelovanje u slučaju požara, prirodnih nepogoda i drugih izvanrednih događaja.

Pokazatelji uspješnosti: osigurano redovito financiranje Vatrogasne zajednice Općine Žakanje i dobrovoljnih vatrogasnih društava, izrađena odnosno revidirana Procjena ugroženosti od požara i tehnoloških eksplozija,
pravodobno izvršene isplate naknada dobrovoljnim vatrogascima, broj uspješno provedenih hitnih intervencija i mjera zaštite i spašavanja.

I. izmjenama i dopunama Proračuna nije planirano povećanje/smanjenje sredstava.

Program 1019 – Poticanje energetske učinkovitosti i zelene tranzicije

Program 1019 – Poticanje energetske učinkovitosti i zelene tranzicije usmjeren je na provedbu mjera kojima se potiče racionalno korištenje energije, smanjenje negativnog utjecaja na okoliš te povećanje kvalitete života stanovnika kroz primjenu održivih i ekološki prihvatljivih rješenja. Program je u skladu s nacionalnim i europskim ciljevima zelene tranzicije te strateškim opredjeljenjem Općine Žakanje za održivi razvoj i zaštitu okoliša.

U okviru Programa provodi se aktivnost: Potpore kućanstvima za povećanje energetske učinkovitosti i ekološko zbrinjavanje otpadnih voda, kojom Općina dodjeljuje bespovratne potpore građanima za provedbu mjera koje doprinose smanjenju potrošnje energije, povećanju energetske učinkovitosti stambenih objekata te zaštiti okoliša kroz odgovarajuće zbrinjavanje otpadnih voda. Mjera obuhvaća sufinanciranje ulaganja u projekte kojima se povećava energetska učinkovitost obiteljskih kuća te izgradnju ili rekonstrukciju sustava za pročišćavanje i zbrinjavanje otpadnih voda na područjima gdje nije izgrađen sustav javne odvodnje.

Cilj programa: Potaknuti građane na provedbu mjera energetske učinkovitosti i zaštite okoliša, povećati energetsku učinkovitost stambenih objekata, unaprijediti sustav zbrinjavanja otpadnih voda te doprinijeti provedbi zelene tranzicije i održivom razvoju Općine Žakanje.

Pokazatelji uspješnosti: broj odobrenih potpora kućanstvima, broj kućanstava koja su provela mjere povećanja energetske učinkovitosti, broj sufinanciranih sustava za ekološko zbrinjavanje otpadnih voda, iznos dodijeljenih bespovratnih sredstava.

I. izmjenama i dopunama Proračuna nije planirano povećanje/smanjenje sredstava.

Program 1022 – Uspostava učinkovitog sustava gospodarenja otpadom

Program 1022 – Uspostava učinkovitog sustava gospodarenja otpadom usmjeren je na osiguravanje zakonitog i održivog gospodarenja komunalnim otpadom te zaštitu okoliša na području Općine Žakanje.

U okviru Programa provodi se aktivnost Zbrinjavanje miješanog komunalnog otpada, koja obuhvaća troškove odlaganja miješanog komunalnog otpada na odlagalištu Ilovac te plaćanje poticajne naknade Fondu za zaštitu okoliša i energetsku učinkovitost.

Cilj programa: Osigurati učinkovito i zakonski usklađeno gospodarenje komunalnim otpadom te doprinijeti zaštiti okoliša.

Pokazatelji uspješnosti: pravodobno podmirene obveze za zbrinjavanje miješanog komunalnog otpada, pravodobno plaćena poticajna naknada Fondu za zaštitu okoliša i energetsku učinkovitost, kontinuirano i uredno obavljanje usluge zbrinjavanja komunalnog otpada.

I. izmjenama i dopunama Proračuna nije planirano povećanje/smanjenje sredstava.

Program 1023 – Unapređenje poljoprivrede

Program 1023 – Unapređenje poljoprivrede usmjeren je na poticanje razvoja poljoprivredne proizvodnje, povećanje konkurentnosti poljoprivrednih gospodarstava te stvaranje uvjeta za održivi razvoj poljoprivrede na području Općine Žakanje.

U okviru Programa provode se aktivnosti Potpore za razvoj poljoprivrede, koje obuhvaćaju provedbu mjera iz Programa potpora u poljoprivredi Općine Žakanje (potpore u stočarstvu, pčelarstvu, biljnoj i ekološkoj proizvodnji, nabavi mehanizacije i opreme, izgradnji i opremanju gospodarskih objekata, podizanju višegodišnjih nasada, izradi projektne dokumentacije i druge mjere), te aktivnost Komasacija, kojom se stvaraju preduvjeti za učinkovitije korištenje poljoprivrednog zemljišta i razvoj poljoprivredne proizvodnje.
Cilj programa: Potaknuti razvoj i modernizaciju poljoprivredne proizvodnje, povećati konkurentnost poljoprivrednih gospodarstava te unaprijediti uvjete za održivo gospodarenje poljoprivrednim zemljištem.

Pokazatelji uspješnosti: broj odobrenih potpora poljoprivrednim gospodarstvima, broj korisnika mjera Programa potpora, provedene aktivnosti komasacije poljoprivrednog zemljišta, povećanje ulaganja u razvoj poljoprivredne proizvodnje.

I. izmjenama i dopunama Proračuna nije planirano povećanje/smanjenje sredstava.

Program 1024 – Unapređenje gospodarstva

Program 1024 – Unapređenje gospodarstva usmjeren je na poticanje razvoja poduzetništva, obrtništva i obiteljskih poljoprivrednih gospodarstava, jačanje konkurentnosti gospodarstva te stvaranje povoljnog poduzetničkog okruženja na području Općine Žakanje.

U okviru Programa provodi se aktivnost Potpore za razvoj gospodarstva, koja obuhvaća provedbu mjera za osnivanje poduzeća, obrta i OPG-ova, razvoj seoskog turizma, pripremu projekata za prijavu na natječaje, obrazovanje i stručno usavršavanje zaposlenika, izradu projektne dokumentacije te izgradnju, rekonstrukciju i opremanje poslovnih objekata.

Cilj programa: Potaknuti razvoj gospodarstva, povećati broj poduzetničkih aktivnosti i ulaganja te unaprijediti konkurentnost gospodarstva na području Općine Žakanje.

Pokazatelji uspješnosti: broj odobrenih potpora, broj korisnika Programa potpora, broj novoosnovanih poduzeća, obrta i OPG-ova, povećanje ulaganja u razvoj gospodarstva i poduzetništva.

I. izmjenama i dopunama Proračuna nije planirano povećanje/smanjenje sredstava.

Program 1025 – Unapređenje turističke ponude

Program 1025 – Unapređenje turističke ponude usmjeren je na razvoj održivog turizma, unapređenje turističke infrastrukture te povećanje atraktivnosti Općine Žakanje kao poželjne turističke destinacije.

U okviru Programa provode se aktivnosti sufinanciranje rada Turističke zajednice područja „Kupa“ i organizacija manifestacija, kojima se potiče razvoj turističke ponude, promocija prirodne i kulturne baštine te organizacija događanja koja doprinose prepoznatljivosti Općine.

Program obuhvaća i kapitalne projekte uređenje kupališta na rijeci Kupi, izgradnja i uređenje Vraniczanyeve šetnice te izgradnja i uređenje vidikovca „Jugovac“, kojima se unapređuje turistička infrastruktura, povećava kvaliteta boravka posjetitelja i stvaraju novi sadržaji za razvoj kontinentalnog turizma.

Cilj programa: Unaprijediti turističku ponudu i infrastrukturu, povećati turističku prepoznatljivost Općine Žakanje te stvoriti uvjete za razvoj održivog turizma i lokalnog gospodarstva.

Pokazatelji uspješnosti: broj održanih manifestacija, broj realiziranih projekata turističke infrastrukture, broj potpora Turističkoj zajednici područja „Kupa“, povećanje kvalitete i dostupnosti turističkih sadržaja na području Općine.

I. izmjenama i dopunama Proračuna nije planirano povećanje/smanjenje sredstava.

Program 1026 – Provedba demografskih mjera i podrška djeci i mladima

Program 1026 – Provedba demografskih mjera i podrška djeci i mladima usmjeren je na poboljšanje uvjeta života djece, mladih i mladih obitelji te provedbu mjera kojima se doprinosi demografskoj revitalizaciji Općine Žakanje.

I. izmjenama i dopunama Proračuna planirana sredstva usklađena su s dinamikom provedbe aktivnosti tijekom 2026. godine. Sredstva su osigurana za provedbu Univerzalne sportske škole i potpore za stambeno zbrinjavanje mladih obitelji, dok aktivnosti STEM radionice i učenje engleskog jezika nisu planirane za provedbu budući da projekt prijavljen na Javni poziv Ministarstva demografije i useljeništva nije odobren za sufinanciranje.

Cilj programa: Poboljšati kvalitetu života djece, mladih i mladih obitelji kroz provedbu demografskih mjera, poticanje zdravog razvoja djece te stvaranje povoljnijih uvjeta za ostanak i doseljavanje stanovništva na područje Općine Žakanje.

Pokazatelji uspješnosti: broj djece uključene u program Univerzalne sportske škole, broj korisnika potpora za stambeno zbrinjavanje mladih obitelji, broj dodijeljenih potpora za stambeno zbrinjavanje, provedene demografske mjere u skladu s raspoloživim financijskim sredstvima.

I. izmjenama i dopunama Proračuna nije planirano povećanje/smanjenje sredstava.

Program 1035 – Unapređenje sustava javnog prijevoza

Program 1035 – Unapređenje sustava javnog prijevoza usmjeren je na razvoj održivog i dostupnog sustava javnog prijevoza te jačanje prekogranične i međuregionalne prometne povezanosti.

Projektom „EGTS – Putovi budućnosti Ljubljana – Novo Mesto – Karlovac – Zagreb“ se kroz suradnju partnera stvaraju preduvjeti za unapređenje javnog prijevoza, bolju prometnu povezanost i razvoj održivih prometnih rješenja na prekograničnom području.

Cilj programa: Unaprijediti sustav javnog prijevoza, povećati prometnu povezanost te potaknuti razvoj održive mobilnosti kroz međuregionalnu i prekograničnu suradnju.

Pokazatelji uspješnosti: provedene aktivnosti na projektu „EGTS – Putovi budućnosti Ljubljana – Novo Mesto – Karlovac – Zagreb“, ostvarena suradnja projektnih partnera.

I. izmjenama i dopunama Proračuna nije planirano povećanje/smanjenje sredstava.

Program 1037 – Zaštita životinja i dobrobit kućnih ljubimaca

Program 1037 – Zaštita životinja i dobrobit kućnih ljubimaca usmjeren je na osiguravanje zaštite i dobrobiti životinja, odgovornog postupanja s kućnim ljubimcima te provedbu zakonskih obveza Općine iz područja zaštite životinja.

U okviru Programa provode se aktivnosti zbrinjavanje napuštenih životinja, potpore za kastraciju i sterilizaciju pasa i mačaka te provedba Programa zaštite divljači. Sredstva su namijenjena zbrinjavanju napuštenih i izgubljenih životinja, poticanju odgovornog vlasništva kroz sufinanciranje kastracije i sterilizacije pasa i mačaka te provedbi mjera zaštite divljači na području Općine.

Cilj programa: Osigurati zaštitu i dobrobit životinja, smanjiti broj napuštenih životinja te provoditi mjere zaštite divljači u skladu sa zakonskim propisima.

Pokazatelji uspješnosti: broj zbrinutih napuštenih životinja, broj odobrenih potpora za kastraciju i sterilizaciju pasa i mačaka, provedene aktivnosti Programa zaštite divljači, uredno izvršavanje zakonskih obveza iz područja zaštite životinja.
I. izmjenama i dopunama Proračuna nije planirano povećanje/smanjenje sredstava.

Program 1038 – Prostorno planiranje i upravljanje prostorom

Program 1038 – Prostorno planiranje i upravljanje prostorom usmjeren je na plansko i održivo upravljanje prostorom, stvaranje preduvjeta za razvoj Općine Žakanje te izradu strateških i planskih dokumenata koji omogućuju kvalitetno prostorno uređenje i provedbu razvojnih projekata.

I. izmjenama i dopunama Proračuna planirana sredstva usklađena su s dinamikom izrade planske dokumentacije tijekom 2026. godine.

U okviru Programa provode se aktivnosti Izrada Strategije zelene urbane obnove, Izrada Plana rasvjete te Izrada prostorno-planske dokumentacije, koja obuhvaća V. izmjene i dopune Prostornog plana uređenja Općine Žakanje. Provedbom navedenih aktivnosti stvaraju se preduvjeti za održivi prostorni razvoj, povećanje energetske učinkovitosti sustava javne rasvjete te usklađenje prostorno-planske dokumentacije s razvojnim potrebama Općine i važećim zakonskim propisima.

Cilj programa: Osigurati kvalitetno prostorno planiranje i održivo upravljanje prostorom radi stvaranja preduvjeta za gospodarski razvoj, zaštitu okoliša i podizanje kvalitete života stanovnika.

Pokazatelji uspješnosti: izrađena Strategija zelene urbane obnove, izrađen Plan rasvjete, izrađene V. izmjene i dopune Prostornog plana uređenja Općine Žakanje, usklađenost prostorno-planske dokumentacije s razvojnim potrebama i zakonskim propisima.

Program 1039 – Upravljanje imovinom

Program 1039 – Upravljanje imovinom usmjeren je na učinkovito upravljanje, održavanje i unapređenje imovine u vlasništvu Općine Žakanje te stvaranje preduvjeta za njezino kvalitetno korištenje i očuvanje vrijednosti.

I. izmjenama i dopunama Proračuna planirana sredstva usklađena su s dinamikom provedbe aktivnosti i kapitalnih projekata tijekom 2026. godine.

U okviru Programa provode se aktivnosti Uređenje i opremanje općinskih prostora, Evidentiranje komunalne infrastrukture – nerazvrstane ceste i odvodnja oborinskih voda, Geodetsko-katastarske usluge, Evidentiranje komunalne infrastrukture – javna rasvjeta, te kapitalni projekti Rekonstrukcija krovišta na zgradi Dječjeg vrtića i Ugradnja fotonaponskog sustava na zgradi Dječjeg vrtića, za koji je podnesena prijava na javni poziv LAG-a Vallis Colapis. Provedbom aktivnosti osigurava se kvalitetnije upravljanje općinskom imovinom, unapređenje energetskih svojstava javnih zgrada te stvaranje preduvjeta za učinkovitije i održivije korištenje imovine.

Cilj programa: Unaprijediti upravljanje općinskom imovinom, povećati energetsku učinkovitost javnih objekata te osigurati ažurnu evidenciju komunalne infrastrukture.

Pokazatelji uspješnosti: uređeni i opremljeni općinski prostori, evidentirana komunalna infrastruktura u skladu sa zakonskim propisima, provedene geodetsko-katastarske usluge, rekonstruirano krovište zgrade Dječjeg vrtića, provedene aktivnosti na projektu ugradnje fotonaponskog sustava na zgradi Dječjeg vrtića.

Program 1040 – Unapređenje zdravstva

Program 1040 – Unapređenje zdravstva usmjeren je na povećanje dostupnosti i kvalitete primarne zdravstvene zaštite stanovnicima Općine Žakanje.

U okviru Programa provodi se aktivnost Sufinanciranje rada liječnika – Ambulanta Žakanje, kojom Općina sufinancira rad liječnika obiteljske medicine radi osiguravanja kontinuirane i dostupne zdravstvene zaštite za stanovnike Općine.

Cilj programa: Osigurati dostupnu i kvalitetnu primarnu zdravstvenu zaštitu te zadržati zdravstvenu uslugu na području Općine Žakanje.

Pokazatelji uspješnosti: kontinuirano pružanje zdravstvene zaštite u Ambulanti Žakanje, uredno izvršavanje obveza sufinanciranja rada liječnika, osigurana dostupnost primarne zdravstvene zaštite stanovnicima Općine.

I. izmjenama i dopunama Proračuna nije planirano povećanje/smanjenje sredstava.

Program 1041 – Digitalizacija općinske uprave i razvoj e-usluga

Program 1041 – Digitalizacija općinske uprave i razvoj e-usluga usmjeren je na modernizaciju rada općinske uprave, unapređenje digitalnog poslovanja te povećanje dostupnosti i učinkovitosti javnih usluga građanima.

I. izmjenama i dopunama Proračuna planirana sredstva usklađena su s dinamikom provedbe aktivnosti tijekom 2026. godine.

U okviru Programa provodi se aktivnost Uspostava jedinstvenog sustava za upravljanje dokumentima i digitalne arhive, kojom se planira uspostava suvremenog sustava za elektroničko upravljanje dokumentima, digitalizaciju poslovnih procesa i uspostavu digitalne arhive. Provedbom aktivnosti unaprijedit će se učinkovitost rada općinske uprave, povećati sigurnost i dostupnost dokumentacije te skratiti vrijeme obrade upravnih i administrativnih postupaka.

Cilj programa: Unaprijediti digitalno poslovanje Općine Žakanje kroz digitalizaciju poslovnih procesa i razvoj kvalitetnijih, učinkovitijih i dostupnijih javnih usluga.

Pokazatelji uspješnosti: uspostavljen sustav za upravljanje dokumentima i digitalnu arhivu, povećan udio digitalno obrađenih dokumenata.






















PRORAČUNSKI KORISNIK: DJEČJI VRTIĆ PČELICA ŽAKANJE

Program 1030 – Predškolski odgoj – Dječji vrtić Pčelica

Program 1030 – Predškolski odgoj – Dječji vrtić Pčelica obuhvaća sredstva za redovno obavljanje djelatnosti Dječjeg vrtića Pčelica Žakanje, s ciljem osiguravanja kvalitetnog, sigurnog i dostupnog predškolskog odgoja i obrazovanja za djecu predškolske dobi.

I. izmjenama i dopunama Financijskog plana planirana sredstva usklađena su s procijenjenim potrebama poslovanja do kraja 2026. godine te stvarnim izvršenjem rashoda.

U okviru Programa provode se aktivnosti Rashodi za zaposlene – Dječji vrtić Pčelica, kojima se osiguravaju sredstva za plaće i ostala materijalna prava zaposlenika sukladno zakonskim propisima i kolektivnim ugovorima, te Materijalni i drugi rashodi, koji obuhvaćaju troškove redovnog poslovanja vrtića, nabavu materijala i sitnog inventara, energenata, komunalnih i drugih usluga, održavanje objekta i opreme te ostale rashode potrebne za nesmetano obavljanje djelatnosti.

Cilj programa: Osigurati kvalitetno, sigurno i dostupno provođenje programa predškolskog odgoja i obrazovanja te nesmetano funkcioniranje Dječjeg vrtića Pčelica Žakanje.

Pokazatelji uspješnosti: osigurano redovito financiranje rada Dječjeg vrtića, pravodobna isplata plaća i drugih materijalnih prava zaposlenika, kontinuirano provođenje programa predškolskog odgoja i obrazovanja, osigurani odgovarajući materijalni uvjeti za boravak djece i rad zaposlenika.

JEDNISTVENI UPRAVNI ODJEL
